ডাক্তার – “ওর বোন বেঁচে নেই মা । সে এক দুঃখজনক গল্প । প্রতাপের বাবার কাছে শোনা । ওরা আগে কালীঘাটে থাকত । প্রতাপ তখন কলেজে পড়ে । ওর বোন – কী যেন নাম মেয়েটার – সাথী, তখন স্কুলে পড়তো । একদিন কিছু গুন্ডা সাথীকে তুলে নিয়ে গিয়ে rape করে । সামাজিক কলঙ্কের কথা ভেবে একটা চিঠিতে সব জানিয়ে সে আত্মহত্যা করে । প্রতাপরা পুলিশের সাহায্য নেয় । গুন্ডাগুলো ধরাও পরে । কিন্তু টাকার জোরে প্রমান লোপাট করে ওরা ছাড়া পেয়ে যায় । এই অন্যায় প্রতাপ মেনে নিতে পারে না । একটা বন্দুক যোগাড় করে অভিযুক্ত তিনজনকেই গুলি মেরে খুন করে পুলিশের কাছে আত্মসমর্পণ করে । বিচারে ওর দশ বছরের জেল হয়ে যায় । এইতো কিছুদিন আগে ছাড়া পেয়ে এখানে ফিরে এসেছে । জানো মা – পড়াশুনায় ভালো ছিল । শুনেছি হাইয়ার সেকেন্ডারিতে ষ্টার পেয়েছিল । কিন্তু ভাগ্যের খেলা দেখ – এখন একটা কারখানায় মজুরের কাজ করে । জেল ফেরত আসামীকে কে আর ভালো কাজ দেবে বল ।”